“โกลด์แมน แซคส์”ชี้ปัจจัยการเมือง-เจรจาแบ่งโควตา โจทย์หินประชุมโอเปกพรุ่งนี้
"โกลด์แมน แซคส์"ชี้ปัจจัยการเมือง-เจรจาแบ่งโควตา โจทย์หินประชุมโอเปกพรุ่งนี้
29 พ.ย. 2559

โกลด์แมน แซคส์ออกรายงานระบุว่า สมาชิกกลุ่มประเทศผู้ส่งออกน้ำมัน (โอเปก) จะเผชิญกับการเจรจาต่อรองอย่างหนักในการประชุมอย่างเป็นทางการในวันพรุ่งนี้ เพื่อให้สามารถบรรลุข้อตกลงลดกำลังการผลิตน้ำมัน
“ถึงแม้สมาชิกมีความเห็นพ้องกันอย่างกว้างๆ ถึงความจำเป็นในการลดการผลิต แต่ปัจจัยทางการเมือง และการเจรจาแบ่งโควตาการผลิตเป็นรายประเทศ จะทำให้ที่ประชุมไม่สามารถบรรลุข้อตกลงกันได้” รายงานระบุ
“หากไม่มีการบรรลุข้อตกลง เราคาดว่าสต็อกน้ำมันดิบที่เพิ่มขึ้นจนถึงครึ่งปีแรกของปีหน้า จะทำให้ราคาอยู่ที่ระดับเฉลี่ย 45 ดอลลาร์/บาร์เรลจนถึงช่วงฤดูร้อนปีหน้า”
โกลด์แมน แซคส์ยังระบุว่า แต่ถ้าโอเปกบรรลุข้อตกลงลดการผลิตน้ำมันสู่ระดับ 32.5 ล้านบาร์เรล/วัน ลดลงจาก 33.82 ล้านบาร์เรล/วันในเดือนต.ค. ราคาน้ำมันดิบก็จะดีดตัวขึ้นทะลุกรอบ 50 ดอลลาร์/บาร์เรล